บาทเปิด 31.13/18 บาทต่อดอลลาร์ อ่อนค่า
เงินบาทเปิดตลาด 31.13/18 บาทต่อดอลลาร์ อ่อนค่า ตลาดกังวลโควิด-19 ระบาดระลอกสอง ให้กรอบวันนี้ 31.00-31.30บาทต่อดอลลาร์ 
12 มิ.ย. 2563

นักบริหารเงินจากธนคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 31.13/18 บาท/ดอลลาร์ อ่อนค่าจากเย็นวานนี้ที่ปิดตลาดที่ระดับ 30.95 บาท/ดอลลาร์
เช้านี้บาทอ่อนค่าไปมากจากที่ปิดตลาดเย็นวานนี้ ซึ่งเป็นการรีบาวด์ขึ้นมาจากความกังวลของตลาดต่อการระบาดของไวรัสโควิด-19 ในระลอก 2 และทำให้ตลาดหุ้นดาวโจนส์ของสหรัฐวานนี้ลงไปค่อนข้างมาก
"วันนี้บาทรีบาวด์ขึ้นมาค่อนข้างมาก เป็นเพราะตลาดกังวลว่าจะมีการระบาดของไวรัสโควิดอีกระลอก 2 ซึ่งเมื่อวานนี้ ดาวโจนส์ก็ลงไปเยอะมาก" นักบริหารเงินระบุ
นักบริหารเงิน คาดว่า วันนี้เงินบาทจะเคลื่อนไหวในกรอบ 31.00-31.30 บาท/ดอลลาร์